10 syytä miksi vihaan joulua - Desire Nyman\nOkei, ”vihaan” on aika vahva sana, mutta en siis voi sietää joulua. Enkä mitään jouluun liittyvää. Sitä stressiä, kilpailua, hysteriaa ja tavaran määrää. Joulu ei ole introvertille mieluisaa aikaa. Valtavasti ihmisiä joka paikassa, stressi stressi stressi, jonoja, paniikkia kun tavara X on loppu, valoja, musiikkia, joka paikkaan pitäisi keretä ”koska joulu”. Joulua ei ikinä vietetä pelkästään aattona, vaan ensin vietetään mun äidin kanssa ja sitten sun äidin kanssa ja sitten vielä ehkä isovanhempien kanssa. Tiesittekö muuten että Grinch ei vihannut joulua, vaan ihmisiä?\n1. Ihmisiä, jonoa, paniikkia\nJoulukuussa yritän välttää jopa ruokakauppaan menemistä. Ihmisiä on joka puolella, ihan sama mihin aikaan vuorokaudessa olet liikkeellä. Parkkipaikan metsästämisessä menee jo hermo, sitten se hysteerinen ”NÄÄ LOPPUU KOHTA KIIRE KIIRE KIIRE!!!!” asenne ihmisillä ja jonot. Jostain syystä kaikki ihmiset ovat ihan hysteerisiä joulun aikana. Väkisinkin imen itteeni muiden stressin ja olen aivan loppu joka ikisen kauppakäynnin jälkeen.\nJoulupöydässä ei ole yhtä aunuttakaan asiaa mistä tykkäisin ja kauhe haloo jos ruuan vaihtaa johonkin muuhun. ”Mut mitä vegaanit syö jouluna?” Jaa no en tiedä, koska en ole vegaani, mutta luultavasti jotain parempaa kuin tätä samaa paskaa vuodesta toiseen. En siis itse tee jouluruokaa, mutta sukulaiset tekevät enkä minä nyt aikuisena ihmisenä pidä mitään ruokalakkoa. Ihan kiltisti maistan kaikkea, kiitän ruuasta ja menen mäkkärin kautta himaan.\nSe asenne, että pitäisi olla mahdollisimman iso joulukuusi, mahdollisimman kirkkaat jouluvalot, perkeleesti joulukoristeita ja mahdollisimman paljon lahjoja. Mieluiten myös kalliita lahjoja. Vanhemmat tuskailevat, koska he eivät pysty toteuttamaan lapsen lahjatoiveita jotka nykyään on luokkaa ”Uusi iPhone X t. Pirjoeevertti 4 v”. Lapset taas ovat pettyneitä jos heillä ei ole mitään super hienoa mitä voisi esitellä joululoman jälkeen.\n”Mitä ostan ihmiselle, joka ei tarvitse mitään”. No loogisin vastaus olisi, että ei mitään. Mutta silti on pakko, ”koska joulu”. Ja sitä ahdistuksen määrää, jos joku on ostanut sulle jotain ja luulit että ette vaihda joululahjoja. Tänä vuonna meidän sukulaiset saavat seinäkalentereita, missä käytettiin meidän omia valokuvia. Luulis ainakin että tulisi käyttöön. Sitten olen osallistunut erilaisiin joulukeräyksiin ja tehnyt lahjoituksen toisen puolesta. Onhan tämä tavallaan ehkä vähän tökerö joululahja, että ”Sinun puolestasi olen lahjoittanut summan X, tämän asiosta lapsi pääsee harrastamaan/saa paketin”. Toivottavasti joku edes saa hyvän mielen siitä, että on tehnyt lapsen joulusta kivan.\n5. ”Missä vietetään joulua?”\nNäin uusioperheessä tämä on yhtä helvettiä jos et ole jouluihminen. Meidän pitäisi viettää joulua mun äidin kanssa, mun isän kanssa, mun miehen äidin kanssa ja Belle sitten vielä isänsä kanssa. Siellä vietetään varmaan myös joulua famon kanssa ja fafan kanssa. Tämä tarkoittaisi siis että Belle, joka on alle 2 vuotias vielä, pitäisi viettää joulua viisi kerta ja sitten vielä tietty avata paketteja täällä kotona. Tämä on mun mielestä ihan hullua, ei kukaan jaksa sellaista. Joku siis varmaan loukkaantuu, koska me jätetään tulematta, mutta me mennään Bellen jaksamisen mukaan.\n6. Joka toinen joulu ilman lasta\nTänä vuonna Belle on isänsä luona 21-24, viime jouluna Belle oli meidän kanssa 24 ja isänsä luona 25. Näinhän sen pitääkin olla, että olisi reilua, mutta kyllä tämä vuosi ilman Belleä tuntuu karseelta. Lapset tekevät joulun ja vaikka mä vihaan joulua niin yritän silti tehdä kaikenmaailman jouluhömppää Bellen takia. Bellen isä oli reilu ja sovittiin että hän tuo Bellen jouluaaton iltana takaisin. Saadaan siis molemmat viettää aikaa neidin kanssa, joka on iloinen yllätys.\n7. Joulukoristeet, varsinkin lapsiperheessä\nJoulukuusen pallot eivät saa olla rauhassa, eikä kyllä mitään muutakaan. Minä en omista yhtäkään joulukoristetta, mutta miehellä on melko kattava kokoelma. Se mikä ärsyttää eniten on se, että näitä saamarin koristeita pitäisi säilyttää jossain 11kk. Jos nyt omistaa kaiken maailman härpäkkeitä, niin kyllä ne vie ihan helvetisti tilaa. Ihan vaan sen takia, että niitä voi käyttää kuukauden vuodessa.\n”Joulun aikana tuli näin ja näin paljon kiloja”. Jos se joulu olisi VAAN päivän, tällaista ongelmaa ei olisi. Mut yleensä ihmiset ahmivat sitä jouluruokaa viikon, siihen päälle glögiä, konvehteja, piparkakkuja ja muuta höttöä. Siihen päälle vielä alkoholi. Jos ihminen lihoo X määrän joka vuosi, se on melko selkeä merkki siitä että jotain pitäisi tehdä eritavalla ja jos ahmit, älä valita että olet lihonnut.\nTarkoitan siis sitä kalenteria joka tulee telkkarista. Viikonloppuna katsottiin THE Joulukalenteria Bellen kanssa. Siis onko tämä jonkun mielestä hyvä? Minä, kohta 26 v aikuinen nainen istui ihan paskat housuissa koska Näsä oli niin perkeleen pelottava. Oikein sellainen psykoosissa oleva ”kaikki ei todellakaan ole hyvin” hahmo. Mutta ei siinä, aamulla katsottiin muumeja Bellen kanssa ja silloinkin ihmettelin että onko tämä jakso oikeasti lapsille tarkoitettu?! Jatkossa sitten netflixistä naperoa ja sanaleikkejä.\n10. Jouluna ei ikinä oo lunta\nSaadaanko tänä vuona valkoinen joulu? No ei varmana vittu saada. Jouluna ei ikinä oo lunta, pelkkää loskapaskaa jos edes sitäkään. Juhannuksena sataa aina vettä ja vappuna tulee räntää.\nTänä vuona olen sentään yrittänyt, oikein kaikkeni tehnyt. Meillä on joulukuusi, joulukortit, koristeita, lahjoja. Ollaan leivottu piparkakkuja, olen yrittänyt ottaa rauhallisemmin ja viettää aikaa perheen ja ystävien kanssa. Glögiäkin ollaan joutu. Silti on pakko sanoa, että en edelleenkään tykkää. Meillähän on huomenna se IVF palaveri ja ollaan sanottu että katsotaan vasta sen jälkeen miten me vietetään joulua. Jos IVF tehdään lyhyellä kaavalla ja seuraavassa kierrossa piikit alkaisivat jo 23-25 joulukuuta. Arvatkaa onko puhelin silti soinut koko ajan, että ”MISSÄ JA MITEN ME NYT VIETETÄÄN SITÄ JOULUA?”.\nJoulu on monien mielestä ihanaa ja maagista aikaa. Voi kuinka toivoisin että minulla olisi samanlainen asenne. Voin vaan todeta, että kaikki eivät tykkää eikä sille nyt mitään voi. Bellen takia sentään yritän. Mites teillä, oletteko jouluihmisiä vai antichristmas everything?\n24.12.2018 klo 21:27\nMä muistan vihanneeni joulua jo ainakin parikymmentä vuotta, lähinnä just sitä ostamisen pakkoa kun kukaan ei mitään tarvii ja stressiä ja hössötystä en voi ymmärtää. Kyllä meillä silti joulua vietetään, toki lasten takia enimmäkseen vaikka mieskin on rasittavan paljon jouluihminen. Kausivalot, koristeet, jouluruuatkin menee mutta mihinkään en poistu kotoa jouluna, haluan olla rauhassa ilman aikatauluja ja pakkoja.\n19.12.2018 klo 18:20\nItsekin olen introvertti ja opin rakastamaan joulua vasta kun ilmoitin kaikille etten tule yhtään mihinkään. Ihana viettää rauhallista aikaa oman perheen kanssa. Tehdään kyllä joitain jouluruokia (vegaanisia sellaisia :D) mutta ei paljoa ja ihan rauhassa. Miehelle oli aluksi vaikeaa osata sanoa vanhemmilleen että ei tulla jouluksi, vaikka sanoin kyllä että puolestani hän voi hyvin käydä siellä mutta minä en lähde mukaan. Asiaa auttoi että viime jouluna olin viimeisilläni raskaana ja raskaus oli ollut vaikea, ei riittänyt voimat edes miettimään pahoittaako joku mielensä. Tänä jouluna asia meni sitten helposti perille 🙂 Luultavasti mies käy tänä vuonna joulupäivänä isovanhempiaan tervehtimässä, mutta senkin saa tehdä itsekseen/lapsen kanssa.\n19.12.2018 klo 18:58\nSiis tämä ois mun unelma 😍 jouluaatossa ei varmaan olisi mitään vikaa, jos saisi tehdä modernin version joulupöydästä ja jos saisi olla kotona perheen kanssa. Meillä mies rakastaa joulua ja on traditioita jne. Sanoin kyllä jo tässä että jos hormonipistokset alkavat 23 päivä ja niistä tulee yhtä paha olo ku viimeksi niin en lähde yhtään mihinkään 😄\n19.12.2018 klo 18:23\nMeillä vietettiin kaikki joulut kylpylässä,kun lapset olivat pieniä.Yleensä aina eri kylpylässä eri vuosina.\nNäin mun EI IKINÄ tarvinnut stressata ruokia,joulun ohjelmaa,joulupukkia ym.kaikki lasten ohjelmat mm.pipareiden leivonta,kuusen haku ym.pojat teki kylpylässä,jossa oli aina järjestetyt ohjelmat lapsille.\nNyt kun ollaan erottu(muutamia vuosia sitten) olen tänä vuonna nuoremman pojan kanssa kaksin,hän tulee intistä lomille ja vanhempi poika töissä koko jouluaaton yöhön asti,joten me ei edes joulua vietetä.En tykkää jouluruoista,rahaa molemmat saa ja pidetään normi pv.\nJouluvalot on ikkunoissa ja partsilla ja se siinä..riittää.\nJa siis niin totta noi mm.kaupassa asioinnit,kiire,stressi,kaikki loppuu jne.oon ite kiertäny kaukaa kaikki kaupat nyt joulukuun ajan ja sit se,että pakko ostaa jotain,vaikkei oikeesti mitään tarvii ja kamat menee suoraan tarpeettomina kaappiin avaamisen jälkeen..mitä järkee?!??\nIhana lukea blogiasi,vaikka oonkin jo neljäkymppinen,osaat kirjoittaa niin hyvin ja täällä lukiessa nauran sun jutuille,kun kirjoitat just niin kuin asiat oikeesti on😀\n19.12.2018 klo 19:01\nKiitos, kiva kuulla 😄 toi kylpylä ois kyllä tosi jees! 😀 Kerran olen ollut ulkomailla jouluna ja oli kyllä elämäni paras päätös 😂 ikinä oo niin rauhallista ja stressitöntä joulua ollu 😀 saa nähdä millaisia reaktioita noi lahjoitukset saavat… Tosiasia nyt vaan on että ne itse sanoivat, että eivät tiedä mitä haluavat jouluksi joten annetaan sitten lapsille jotka tarvitsevat apua 🤷🏼♀😄\n19.12.2018 klo 20:09\nMäkin ennen vihasin joulua, nyt vanhempana oon hyväksyny et se on vähän aikaa täällä ja yritän suhtautua muitten edessä neutraalisti, etten tartuta jouluvihaa muihin 😀\nMulla päivän Belleä vanhempi pikkutypy kotona. Joulua on sen verran, et ite juon glögiä ja ollaan tehty pipareita, koska nappula rakastaa leipomista (ja äiti myös) ja koska piparitaikina nyt vaan on parasta herkkua.\nTänä vuonna mennään myös miehen vanhemmille, kun siellä vietetään joulua miehen veljen perheen takia joka toinen vuosi. Eli on kuuset ja laatikot ja lahjat ja kaikki. Ihan sama, ens vuonna saa taas vaan hengata kotona ja viettää normipäivää.\nKerhoissa ja muissa kun on käyty, niin oon kyllä saanu kommentteja ja ikäviä katseita siks, että riistän lapselta joulun 😀 katotaan mihin suuntaan meidän joulunvietto kehittyy, ku lapsi tosta alkaa enemmän tajuumaan, mut luulen et aika samalla kaavalla ku tähänkin asti. Ei vaan kiinnosta, ei mikään osa joulusta. Onneks sentään mies on samanlainen ”ei vois vähempää kiinnostaa”-tyyppi. Vois olla yhteiselo vaikeaa, jos oltais eri linjoilla!\nKaikkea hyvää teille hoitoihin! <3 ja Bellelle terkkuja, hän on niin söpö pikku neiti! Muutenkin sun blogi ja videot on huippuja, kiitos!\n19.12.2018 klo 21:29\nMä yritän kans olla neutraali. Mun mies täs koristeli koko talon ja hehkutti kaikkia koristeita. Siinä sit olin sillen ”🙂 tosi kivat on joo.. joo o.. 🙂🙂” 😂 mut Bellen mielest oli kivaa koristella kuusi jne.\n”Riistäb lapselta joulun”. No herttileijaa 😂 monessa uskonnossahan ei vietetä joulua ja ihan onnellisia muksuja nekin ovat! 😄 ja siis joo, kyllähän lapset tykkäävät joulusta, mutta se materialismi ällöttää mua. Ostetaan ihan vaan ostamisen takia, mitä kalliimpi sen parempi 😀 Ja kun kaupat mainostavat sitä perkeleen joulua melkein kaksi kuukautta!\nMe ostettiin Bellelle pari lahjaa, ihan sellaisia suht halpoja. Jotain kirjoja tms. Ei tollane pikkunen tartte hirveästi lahjoja mun mielestä 😄\nJa hei tosi kiva kuulla että siellä on toinen tammikuinen 😍 tsemppiä joulunviettoon, kohta tämä on ohi 💪🏻😂\n20.12.2018 klo 00:12\nMeillä ei esim perinteisesti vietetä joulua. Meillä kyllä vietetään sitä Jeesuksen syntymäjuhlana, mutta ei koristeita, ei tonttuja, ei erikoista ruokaa, ei lahjoja ym. Ja lapset on taatusti onnellisia❤ ja saavat kyllä lahjoja joskus, vaikkei just jouluna tai synttärinä🙂\n19.12.2018 klo 20:39\nVoi kamala 😀 Mä taas rakastan joulua, se on ihan parasta. Vaikka okei ihmismäärät kaupoissa ahdistaa..\n19.12.2018 klo 21:30\nAndreas kans rakastaa joulua 😂 eipä oo hirveästi tarvinnu miettiä että mitä joulujuttuja keksitään, Andreas kyllä hoitaa. Onhan se kiva että joku jaksaa tota jouluhömppää, Belle on ainakin hirveästi tykänny ja ollu innoissaan 😄\nIhan samoilla fiiliksillä, turha stressi juhla.\nJos ei olis lapsia, söisin jouluna pizzaa ja katsoisin jotain leffaa😄\n19.12.2018 klo 21:32\nToinen Grinch siellä 💪🏻😂 samoilla linjoilla mennään, jos ei ois lapsia niin netflix pyörimään ja pizzaa 😄\nJos ”vihaa” joulua, niin miksi pitää lapsen takia pakolla väntää joulua??\nMiksi ette aloita omaa traditioa?\nKai lapsi sen huomaa jos vanhempi ei nauti tekemisestä ja joulun taiasta.\nEn sano pahalla, mutta siis, asian voi tehdä omalla tavlla ja siten että itse tykkää ja nauttii, jos aikuinen nautti ja viihtyy niin tunnelma tarttuu lapseen…. Voihan sitä muokata taas tapojansa sitten kun lapsi ymmärtää enemmän ja tuo niitä mielipiteitä?\nJos sinä vihaat joulua niin minä vihaan ihmisiä jotka viettää joulua pakosta ja sen takia ”koska muut”. 😂\nTsempit sinne 👍🏻\n19.12.2018 klo 23:59\nHahhah ihana illan piristys lukea sun blogia! En oo ikinä kommentoinut, mutta oon katsonut sun videoita ja nyt muutaman kerran päätynyt tännekin. Mukavaa joulua joka tapauksessa! 😄\n20.12.2018 klo 13:41\nJoulu on sitten ihana kun sen uskaltaa viettää juuri niin kuin itse haluaa. Uskalla sanoa ei markkina joululle 😊 minä laitan ja vietän joulut just niin kuin haluan. Joskus vien tervehdyksiä kaikille mahdollisille joskus vaan sanon pelkästään hyvää joulua. Joulussa ei ole mitään vikaa sillä jos se on paska kurkkaa peiliin ja pohdi asiaa uudestaan. Hyvää joulua!\nPs. Vappu on perseestä\nihanaa lukea tällästä, koska itse jouluvihaajana saan aina osakseni kritiikkiä. Mä VIHAAN joulua, aloin vihaamaan sitä varmaan noin 6-7vuotiaana ja jatkuu edelleen. Mun vanhemmat on eronnut ja jouluista on AINA joutunut riitelemään, missä pitää olla minäkin päivänä. Ei siis ole mikään unelma saada ”kahdet” lahjat, varsinkin kun toisessa kodissa minua pidettiin aina vähempi arvoisena ja sain vähemmän lahjoja kuin perheen muut lapset. Tuo oli mielestäni lapsena todella ikävää, aikuisena ei enää kiinnosta.\nNykyään joutuu sitten riitelemään ja vääntämään vielä puolisonkin perheen kanssa missä milloinkin ollaan. Kaiken lisäksi puolison kotona on aina kellon tarkka aikataulu.. vihaan aikatauluja! En pidä jouluruuasta, en syö puuroa enkä käy kirkossa. Näitä kaikki on PAKKO tehdä puolison kotona. eli päivä on ihan hirveä!!!! Puoliso tekee vuorotyötä joten hänellä on tyyliin aina vaan 2 vapaa päivää, joten joku meidän perheistä jää ilman hänen kanssa vietettyä aikaa..vituttaa joka vuosi koko joulu ja sen ajatteleminen… Aiemmin haaveilin että ”sitten kun minulla on oma perhe, saan itse päättää”, no nyt olen tajunnut että sitten kun ja jos joskus lapsia saan niin tuskin se helpottuu päin vastoin.. HUOH en edes jaksa kirjoittaa enempää kun ahdistaa niin ettei henki kulje ja itku tulee silmään.\nT. tahtomattaan täysin lapseton kohta 30v nainen (joka pelkää päivä päivältä ettei ikinä saa lapsia)\nPs. haaveilen siitä että asuisin jossain maapallon toisella puolella ettei tarvitsisi viettää aikaa sukulaisten kanssa.. 🙁


Mainiemen kartano tapetti - 69783 - P&R Klassikkomallisto - Pihlgren&Ritola - Tapettimallit - Tapettitaivas Oy\nVaaleanharmaa-sininen Mainiemen Kartano on biedermaier tyylinen ornamenttiraita. Tuote on loppumassa, joten tätä kaunotarta ei riitä pitkään. Suomalaista kauneinta tapettiperinnettä ja käsityötä. Noudata ohjeita asennuksessa ja käytä Tapettitehdaan omaa liisteriä. Sen löydät Muut tuotteet-osiosta.


Nebuchad Danielsson liittyy Ladbrokesin talliin\nJonas ‘Nebuchad’ Danielsson Ladbrokesille\nLadbrokes Poker ilmoitti hiljan tehneensä sponsorisopimuksen ruotsalaisen Jonas ”Nebuchad” Danielssonin kanssa. Danielsson on kovien panosten pokeriammattilainen, jonka tulot nettipokerista ylittävät jo kolme miljoonaa dollaria. Danielsson voitti vuoden parhaan onlinepelaajan palkinnon Scandinavian Poker Awardseissa tänä vuonna ja WSOP:ssakin mies pääsi rahoille kolmessa eventissä.\nLadbrokesin Edward Ihre kertoi, että firma halusi ehdottomasti Danielssonin tiimiinsä, aloittihan hän uransa pelaamalla Ladbrokesin ilmaisturnauksissa. Danielsson oli itsekin tyytyväinen päästessään kotisaittinsa ammattilaistiimiin ja kertoo Ladbrokesin tiukkojen pelien koulineen pokeritaitonsa nykyiseen huippuunsa.\nStrömstadissa syntynyt Danielsson on pelannut pokeria jotakuinkin koko ikänsä. Hän muutti viisi vuotta sitten Uppsalaan opiskelemaan teknistä fysiikkaa, mutta opinnot ovat jääneet syrjään pokeriuran viedessä miehen mukanaan.\nLisätiedot: Ladbrokes, Ladbrokes Pokerin arvostelu


Jemina Staalon kirjaploki: Jari Eilola: Rajapinnoilla. Sallitun ja kielletyn määritteleminen 1600-luvun jälkipuoliskon noituus- ja taikuustapauksissa.\nJari Eilola: Rajapinnoilla. Sallitun ja kielletyn määritteleminen 1600-luvun jälkipuoliskon noituus- ja taikuustapauksissa.\nJari Eilola: Rajapinnoilla. Sallitun ja kielletyn määritteleminen 1600-luvun jälkipuoliskon noituus- ja taikuustapauksissa. Ostin tämän kirjamessuilta 2013 hintaan 10€. Se oli messujen kallein ostos. Muut kirjat maksoivat 2€ kpl, ja niitä ostin kassillisen, itselle ja lahjaksi, mm Fassbenderiä. Lainaus väitöskirjahaastattelusta: " Noituuden ja taikuuden muodot olivat maaseudulla ja kaupungeissa hyvin samankaltaisia. Yleensä ne kohdistuivat karjan ja ihmisten terveyteen tai laajemmin kotitalouden piirissä tehtyihin töihin, kuten voin valmistukseen. Ehkä kaupungeissa ihmisten sairauteen ja terveyteen liittyvät jutut korostuivat enemmän kuin maaseudulla, mutta ero ei ole mitenkään olennainen. Mitä tulee Ruotsin ja Suomen eroihin, niin Suomen puolella ns. maleficium-tapaukset, joissa kysymys oli karjaonnen tai terveyden pilaamisesta, näyttävät olevan yleisempiä. Ruotsin puolella näkyviä olivat noitasapattitapaukset: noidat lensivät Blåkullaan, missä viettiin noitien sapattia, ja veivät lapsia mukanaan. Meillä tämäntyyppiset tapaukset keskittyvät lyhyelle ajalle ja Länsi-Suomen rannikkoalueelle. Tämä ero on toki tiedetty jo aikaisemmin; yksi selittävä tekijä on tietäjä- ja noitaperinteen erilaisuus. Ruotsissa keskeinen oli skandinaavinen troll-käsite, joka viittasi käsitykseen pahantahtoisesta tuonpuoleisesta olennosta. Meillä taas tietäjä tai noita on ollut tuonpuoleista sanoilla hallinnut olento, jolla ei ole ollut tarvetta käydä tuonpuoleisessa. Luonnollisesti skandinaaviset vaikutteet tuntuivat selvimmin Länsi-Suomessa, jossa myös huoneentaulun maailma ja kirkollinen julistus oli systemaattisemmin sisäistetty kuin Itä-Suomessa. Noituus liittyikin varsin usein huoneentaulun määräämään naisen rooliin ja siinä onnistumiseen. " Jari Eilolan väitöskirjahaastattelu linkissä\nEnnen & nyt 4/03: Rajapinnoilla. Sallitun ja kielletyn määritteleminen ...\nLähettänyt Staalo Jemina klo 7.49\nTunnisteet: Jari Eilola: Rajapinnoilla. Sallitun ja kielletyn määritteleminen 1600-luvun jälkipuoliskon noituus- ja taikuustapauksissa


Hienoa, kun visuaalisesta markkinoinnista puhutaan mediassa.\nTästä artikkeliin Ylen sivuille, copy-pastetan sen tuohon alas, jos ette jaksakaan klikata.\nKouvolan seudulla, kun sitä ei valitettavasti ymmärreta eikä arvosteta. Täällä on ruokakauppoja, joihin en suostu menemään sisään, en nyt mainitse niitä nimeltä tässä kuitenkaan.\nNe ovat kauppiasvetoisia myymälöitä, hyvä esimerkki siitä, että omalle myymälälle sokeutuu ja lamautuu. Luulisi kiinnostavan, kun on kyse omista rahoista.\n"Silmien korkeuden lisäksi tavarantoimittajat käyvät kilpailua siitä,\nettä he saavat tavaransa esille hyllyjen päätyihin." -Onkohan nyt näin?\nYhdessäkin myymälässä tuoteryhmät on iloisesti sekaisin, ne jaettu kahteen ja kolmeenkin eri paikkaan. Tyhjiä hyllyjä. Ummehtunut haju. Palaneita spotteja. Hyllynpäädyt sekaisin jne jne.\nVoisin vaikka vannoa, että pienillä muutoksilla myynti nousisi ja loppupelissä viivan alle jäisi enemmän.\nTässä muutamia väitteitä mitä olen kuullut matkanvarrella:\nAsiakkaat ovat kuulemma tottuneet tähän, että kaikki on kotoisasti rempallaan!\nHaloo, kun on asiat rempallaan siivoaminen on vaikeampaa ja vanhoja tuotteita jää helposti hyllyihin.\nSe vaatii hirveästi töitä, ei meillä ole siihen varaa!\nTotta vaatiihan se työtä niin kuin kaikki, mutta ehkäpä eniten uuden asenteen kanssa. Se myös tehostaa myymäläneliöiden/-kuutioiden käyttöä, auttaa vähentämään hävikkiä ja helpottaa asiakasta löytämään tuotteita eli lisää myyntiä.\nJos asiakkaat eivät enää tulekaan meille!\nSiisti ja houkutteleva myymälä, jossa on helppo liikkua ja löytää haluamansa, ei kuulosta karkottavalta. Harvemmin mitään hylätään sen takia, että siitä tulee parempi ja toimivampi.\nMistä voit olla varma mitä asiakkat haluavat?\nUskon vakaasti, että asiakkaat haluavat siistin ja helppokulkuisen myymälän, josta he löytävät haluamansa (loogisuus). Tuotteet ovat laadukkaita ja tuoreita, että voi luottaa siihen, ettei hyllyissä ole vanhoja tuotteita.\nNiinpä, tässä oli vain muutama ruokakaupan kommentti, erikoistavarakauppojen kommentit ovatkin sitten oma aiheensa. Selityksiä selityksiä selityksiä...\nMiten mulla on ihan sellainen olo, että vaahtoan ihan kuin kaupanalan Jyrki Sukula.\nKaikki me olemme joskus sortuneet huomaamattamme heräteostoksiin. Yle / Kalevi Rytkönen\n9.11.2015 klo 15:30\n"Ei ole sattumaa, että ostoksille tulija joutuu kävelemään pitkän matkan päästäkseen maitohyllylle.\nValtaosa ruokakaupoista on järjestelty suunnilleen samalla tavalla: kauppaan astussa vastaan tulevat hedelmä- ja vihanneshyllyt. Maitokaappi taas sijaitsee usein kaupan perällä. Järjestely ei ole sattumaa. Se on osa kauppojen suunnitelmaa saada asiakkaat tekemään heräteostoksia.\nYle Uutiset listasi viisi kauppojen käyttämää konstia, joilla ne yrittävät saada asiakkaita ostamaan enemmän tavaraa kuin oli alun perin tarkoitus.\n1. Tuotteiden sijoittelu niin, että kaupan sisällä joutuu kulkemaan pitkän matkan\nKaupat pyrkivät sijoittamaan tuotteensa niin, että asiakas joutuu kulkemaan mahdollisimman monen osaston läpi löytääkseen haluamansa. Järjestelyllä pyritään saamaan asiakas tekemään heräteostoksia.\nHyvä esimerkki tästä on kauppojen tapa sijoittaa maitohylly tai -kaappi kaupan perälle. Maito on tuote, joka löytyy usean asiakkaan ostoslistalta. Koska maitokaappi on kaupan takaosassa, asiakas joutuu kävelemään usean eri osaston läpi päästäkseen käsiksi maitoihin. Mitä pidempi matka, sitä suurempi on heräteostosten mahdollisuus.\n– Sijoittamalla hevi-osasto alkuun kauppa saadaan näyttämään värikkäältä ja näin korostuu myös tuoreus, Immonen sanoo Yle Uutisille.\nItä-Suomen yliopiston kauppatieteiden laitoksen lehtori Teuvo Kantasen mukaan kaupat käyttävät hedelmä- ja vihannesostastoilla sellaisia valoja, että tuotteet näyttävät mahdollisimman houkuttelevilta. Ei siis kannata ihmetellä, jos hedelmät näyttävät kotona hieman erilaisilta!\nHevi-osaston jälkeen tulee yleensä leipäosasto, joka alkaa usein kaupan itsepaistamilla leivillä ja pullilla niiden houkuttelevan tuoksun vuoksi.\n- Korvapuustintuoksu tuo makuaistin pintaan ja tällöin tulee päällimmäisenä mieleen leivän ostaminen, K-kauppias Immonen kertoo.\n4. Arvokkaimmat tavarat hyllyjen päätyihin silmien korkeudelle\nAsiakkaan katse osuu yleensä ensimmäisenä suunnilleen omien silmien korkeudelle. Tämä on kaupan näkökulmasta arvokkain alue tuotteelle. Tavarantoimittajat tietävät tämän, ja Itä-Suomen yliopiston markkinoinnin professorin Tommi Laukkasen mukaan maksavat kaupoille siitä, että saavat tuotteensa paraatipaikalle.\nSilmien korkeuden lisäksi tavarantoimittajat käyvät kilpailua siitä, että he saavat tavaransa esille hyllyjen päätyihin.\n5. Asiakkaan hämmentäminen ärsykkeillä\nJos asiakas toimii kaupassa etukäteen laatimansa suunnitelman mukaisesti, hän ei sorru heräteostoksiin. Kaupan kannalta tämä ei ole toivottu lopputulos. Siksi kaupat yrittävät saada asiakkaan pysähtymään ja "sortumaan" ostoksiin, joita hänen ei ollut tarkoitus tehdä.\nKaupat yrittävät pysäyttää asiakkaan erilaisilla ärsykkeillä. Näitä voivat olla esimekriksi monitoreista tulevat videoinsertit tai kaiuttimista tulevat mainokset. Vähitellen ärsykkeet tulevat paikkatiedon ansiosta myös kännyköihin."\nTunnisteet: esillepanot kouvola kuusankoski myymälä myymäläsuunnittelu työkuviot visuaalinen markkinointi visual tuike visualisti


Fuusio, jonka ytimessä on asiakaskokemus - Newspool\nUlvilalainen sähkö- ja automaatioalan moniosaaja Satmatic Oy ja Kurikassa toimiva, Suomen suurimpiin muuntamovalmistajiin kuuluva Finnkumu Oy sulautuvat vuoden 2021 alusta virolaiseen Harju Elekter -konserniin. Fuusio vahvistaa yritysten asiakkailleen tarjoamaa osaamista entisestään.\nAutomaation moniosaaja Satmatic Oy ja yhtenä Suomen suurimmista muuntamovalmistajista operoiva Finnkumu Oy tunnetaan ensi vuonna nimellä Harju Elekter Oy.\nTEKSTI | LAURA PULLINEN KUVA | SATMATIC\nSatmaticin ja Finnkumun toimitusjohtaja Jan Osa luotsaa pitkän historian omaavien yritysten fuusiota Ulvilassa, Keravalla ja Kurikassa.\n– Yhteishankkeita tehdään yhä enemmän, ja laajalle portfoliolle on kysyntää. Fuusio tukee tätä kehitystä, Osa selventää.\nSatmaticin omistajuus siirtyi Harju Elekter -konserniin jo vuonna 2002, Finnkumun vuonna 2014. Yhteisen kattobrändin alle siirtyminen tapahtui konsernissa pari vuotta sitten. Tulevan vuoden vaiheessa yhtiöiden työntekijät ja sopimukset sekä Satmaticin y-tunnus siirtyvät Harju Elekter Oy:lle.\nOsa uskoo, että asiakkaille fuusio tuo yhteistyöhön selkeyttä ja helppoutta.\n– Osana konsernia ristiinmyynti selkeytyy, yhteishankkeet helpottuvat ja tuoteportfolio laajenee.\nVahva maantieteellinen synergiaetujen hyödyntäminen jatkuu niin Satakunnassa, pääkaupunkiseudulla kuin Pohjanmaallakin. Toimitusjohtaja kuvailee alueita sekä geologisesti että osaamiseltaan rikkaiksi.\n– Länsirannikon alue on sähkö- ja automaatioteollisuudessaan korkeatasoinen. Ympäristö antaa hyvät lähtökohdat ja alueen osaavat ihmiset tekevät kehityksestä totta.\nKonsernin sisällä tuotevalikoimaa on yhdistetty jo aiemmin. Nyt portfoliota on mahdollista entisestään laajentaa. Asiakkaalle ostaminen helpottuu, kun konsernin palvelut voidaan käyttää laajasti hyväksi.\nPalvelujen laajentuessa tarvitaan myös lisää työvoimaa. Toimitusjohtaja Osa kertoo, että insinööriosaamista on jo nyt lisätty, samoin myyntihenkilöstöä.\n– Ajassa, jossa moni vähentää työvoimaa, me olemme sitä voineet lisätä. Se tarkoittaa asiakkaalle parempaa asiakaspalvelua, Osa kertoo.\nToimitusjohtaja kiittelee kasvavaa henkilöstöään panoksesta korona-aikana.\n– Toimihenkilöiden etätyömahdollisuuksia jatketaan myös akuutin kriisin jälkeen. Tuotantoa ei etänä voi tehdä, mutta työntekijöiden asenne on ollut urhea. Tuotanto on pyörinyt terveysturvallisuudesta tinkimättä, kehuu Osa.\nAsiakaspalaute on tärkeää\nTyhjiössä ei Satmaticin ja Finnkumun fuusiota ole tehty. Fuusioprosessin tueksi osallistettiin sekä asiakkaita että henkilökuntaa. Konserni teetätti kyselyn, jolla kartoitettiin kysymyksiä, pelkoja ja odotuksia muutokseen liittyen.\n– Muutoksen myötä herää aina kysymys seurauksista. Me käännyimme itse asiakkaiden puoleen ja kysyimme, miten fuusio heihin vaikuttaa, Osa kuvailee.\n– Laadimme – yhdessä alan konsulttien kanssa – kierroksen pohjalta vahvan ohjelman, jonka mukaan olemme edenneet, Osa kiteyttää.\nAsiakaskokemukseen on panostettu konsernissa jo ennen fuusiota. Tärkeä työkaluna on ovat asiakastyytyväisyyskyselyt.\n– Käytössämme on nopea NPS-kyselymetodi, jossa asiakas voi antaa myös kirjallista palautetta, Osa kertoo.\nPalautetta hyödynnetään palvelujen kehittämisessä. Jan Osa kuvailee, että palautteen julkaisussa oltiin ensin varovaisia.\n– Aluksi esittelimme vain saamaamme positiivista palautetta. Ymmärsimme kuitenkin pian, että kaikesta palautteesta oppii ja se pitää myös näyttää. Siten rakennamme uskottavuutta ja luottamusta, Osa kuvailee.\nToimitusjohtaja Jan Osa Satmaticin valmistamien sähkökeskusrivistöjen luona.\nFuusio yhdistää Suomen huiput\nKUVA | VIA RAMSTÉN\nSatmatic Oy on Ulvilassa ja Keravalla toimiva sähkö- ja automaatioteknologian rakentaja, jonka valikoimaan kuuluvat muun muassa eri teollisuuden aloille suuntautuva keskusvalmistus, sähköisen liikenteen ratkaisut ja aurinkoenergia.\nFinnkumu Oy on Kurikassa toimiva yhtiö, jonka valikoima koostuu sähkönjakeluun tarkoitetuista puistomuuntamoista, pieni- ja keskijännitekojeistoista ja kaapelijakokaapeista.\nFuusion myötä yhtiöt muodostavat Harju Elekter Oy:n 1.1.2021 alkaen. Virosta peräisin oleva pörssiyhtiö Harju Elekter AS on johtava keski- ja matalajännitteisten sähkö- ja automaatiolaitteiden valmistaja Baltiassa ja Skandinaviassa.\nMiltä konserni näyttää fuusion jälkeen? Toimitusjohtaja Jan Osa kuvailee koko sähkö- ja automaatioalan kehitystä mielenkiintoiseksi.\n– Samalla kun päästöjä pienennetään, sähkön tarve nousee. Vaatimuksia lisää esimerkiksi sähköautojen määrän kasvu. Isoimmat latausverkostoprojektit ovat jo nyt tuottamiamme, kuvailee Osa.\nKoko energiantuotanto on mullistuksessa. Enää ei ole vain tuottajia ja kuluttajia, vaan käyttäjä voi olla sekä että. Energia liikkuu moneen suuntaan, ja muutos tarvitsee optimointia ja ohjausta.


Hotellit Sirolo - Peruutusoikeus tietyissä hotel | Hotellitarjoukset | Hotels.com\nHotellit – Sirolo\nEtsi hotelleja kohteessa Sirolo\nSpiaggia di San MicheleHaluatpa sitten rakentaa hiekkalinnoja tai hengittää raikasta ilmaa, on Spiaggia di San Michele vierailun arvoinen kohde, joka sijaitsee 1,9 km:n päässä kaupungin Sirolo keskustasta. Jos haluat jatkaa matkaa aaltojen äärellä, valitse kohteeksi Spiaggia dei Sassi Nerin ranta tai Spiaggia Urbani, jotka molemmat sijaitsevat lyhyen kävelymatkan päässä.\nSpiaggia dei ForniJos haluat syventää rusketustasi, on rantavalintasi kenties Spiaggia dei Forni, joka sijaitsee 3,9 km:n päässä kaupungin Sirolo keskustasta. Jos haluat jatkaa matkaa aaltojen äärellä, valitse kohteeksi Spiaggia dei Gabbiani tai Spiaggia dei Sassi Bianchi, jotka molemmat sijaitsevat lyhyen kävelymatkan päässä.\nThe Church of the RosaryThe Church of the Rosary löytyy 1,5 km:n päästä kaupungin Sirolo keskustasta, joten mikset poikkeaisi siellä reissusi aikana. Jos The Church of the Rosary tarjoaa hauskoja hetkiä, on lähistön Cameranon luolat samaa sarjaa.\nSpiaggia dei Sassi BianchiHaluatpa sitten kerätä simpukankuoria tai katsella auringonlaskua, on Spiaggia dei Sassi Bianchi vierailun arvoinen kohde, joka sijaitsee 4,1 km:n päässä kaupungin Sirolo keskustasta. Vain lyhyen kävelymatkan päässä sijaitseva Spiaggia dei Forni mahdollistaa auringosta nauttimisen rannalla.\nSpiaggia dei GabbianiHaluatpa sitten rakentaa hiekkalinnoja tai hengittää raikasta ilmaa, on Spiaggia dei Gabbiani vierailun arvoinen kohde, joka sijaitsee 3,9 km:n päässä kaupungin Sirolo keskustasta. Auringonlaskusta rannikolla voi nauttia paikoissa kuten Spiaggia delle Due Sorellen ranta, Spiaggia delle Velare ja Spiaggia dei Forni, jotka kaikki sijaitsevat lyhyen kävelymatkan päässä.\nJos etsit uutta suosikkikohdetta, sopiva vaihtoehto voisi olla Sirolo. Viivytpä sitten yhden yön tai kokonaisen viikon, kohteen Sirolo alueelta löytyy majapaikka jokaiseen tarpeeseen. Etsi kohteen Sirolo hotelleja Hotels.comista karttamme avulla. Karttamme kattaa kohteen Sirolo alueet ja naapurustot, joten voit kätevästi nähdä majapaikkasi lähimmät nähtävyydet sekä tarkastella laajempaa näkymää. Meiltä löydät kohteen Sirolo parhaat hotellitarjoukset ja hyödyt edullisimman hinnan takuusta.


keskiviikko 02.01.2008 klo 16:09\nVäkivalta toimittajia kohtaan säilyi lähes ennätystasolla viime vuonnakin. Kansainvälisen journalistiliiton IFJ:n mukaan viime vuonna kuoli työtehtävissä 171 toimittajaa.\nEdellisen vuoden luku, 177 kuollutta toimittajaa, oli järjestön tilastojen suurin.\n– Missään maassa ei ole koskaan kuollut niin paljon toimittajia kuin Irakissa: ei Vietnamin sodassa, ei Algerian joukkomurhissa tai Ruandan kansanmurhassa. Yhdysvaltain ja Irakin hallitusten on ryhdyttävä päättäväisiin toimiin tämän asian suhteen, RSF vaati.


Oys uhkaa sulkea leikkaussaleja henkilökuntapulan vuoksi – Tehyn ammattiosasto hakee ratkaisua lisien korotuksista ja yhteisestä työryhmästä | Tehy-lehti\nOys uhkaa sulkea leikkaussaleja henkilökuntapulan vuoksi – Tehyn ammattiosasto hakee ratkaisua lisien korotuksista ja yhteisestä työryhmästä\nTehyn ammattiosasto esittää Oulun yliopistollisen sairaalan ongelmien ratkaisuun lisien korotuksia ja yhteistä työryhmää.\nTyönantaja suunnittelee leikkaussalien sulkemista Oysissa. Kuva: Ari Korkala\nLeikkaussalien toiminta on vaikeuksissa Oulun yliopistollisessa sairaalassa (Oys). Anestesia- ja leikkaussairaanhoitajien ja anestesialääkäreiden pulan vuoksi työnantaja suunnittelee sulkevansa viisi tai kuusi leikkaussalia 15. helmikuuta lähtien. Asiasta ovat uutisoineet Helsingin Sanomat ja Kaleva.\n"Niin monen leikkausalin sulkeminen vain pahentaisi tilannetta entisestään ja pidentäisi hoitojonoja, jotka ovat pitkiä jo nyt," sanoo Tehyn ammattiosaston puheenjohtaja Outi Puoskari.\nAmmattiosaston mielestä toimintojen lakkauttaminen ei ole mikään ratkaisu Oysin ongelmiin, kuten siihen, että anestesia- ja leikkaussairaanhoitajista on pulaa. Ammattiosasto jätti tänään neuvottelupyynnön sairaalan johdolle. Ammattiosaston mielestä työnantajan tulisi ottaa käyttöön rekrytointilisä, joka on suuruudeltaan 20 prosenttia. Sama korotus tulisi kohdistaa jo työssä olevien palkkoihin.\nAmmattiosaston neuvotteluesityksessä on tavoitteena saada 20 prosentin korotus jo olemassa olevaan paikalliseen sopimukseen, joka koskee lisätyötä ja tuottavan toiminnan mallia.\n"Neuvotteluissa voimme yhdessä tarkemmin sopia, miten pitkäksi aikaa nämä järjestelyt ovat tarpeen."\nAmmattiosaston puheenjohtajan mukaan rahan avulla voidaan saada hetkellistä helpotusta, mutta se ei ratkaise kaikkea. Ammattiosasto esittää, että lisäksi perustetaan kolmikantainen työryhmä, johon kuuluvat työnantajan edustajat, luottamusmiehet ja työsuojeluvaltuutetut. Yhteistyöllä halutaan ratkaisuja haasteisiin, jotka koskevat palkkausta, työn kuormittavuutta, organisaatiorakennetta, tehtävänkuvia ja johtamista.


Pentuvälitys | Suomen Lancashire Heeler -yhdistys ry\nPentuvälityksessä ilmoitetut syntyneet pentueet löydät täältä.\nPäivitys: Kennel Pikkuseikan\nPentuvälitykseen ilmoitetut suunnitellut pentueet löydät täältä.\nPäivitys 28.11.2018: Kennel Marmalade’s\nLancashire heeler-pennun ostajalle\nPyri aina tutustumaan pennun molempiin vanhempiin ja niiden luonteisiin, jos vain mahdollista. Varmista, että molempien vanhempien silmät ja polvet on virallisesti tutkittu, eikä silmissä ole todettu vakavia koiran näkökykyä rajoittavia sairauksia tai vakavia polvimuutoksia. Lisätietoa löydät kohdasta Ohjeita nartun omistajalle.\nVarmista, että pentu on ennen luovutusta rekisteröity, tunnistusmerkitty mikrosirulla ja että pentu on silmätarkastettu virallisesti 6-8 viikon iässä. . Myyjän tulee selvittää aina ostajalle mitä mahdolliset silmätarkastuksessa tehdyt diagnoosit merkitsevät koiran tulevan elämän kannalta. Myyjän tulee aina myös selvittää ostajalle kyseisen pennun mahdollinen riski sairastua rodun perinnöllisiin sairauksiin. Koiran kaupasta tulee aina tehdä kirjallinen kauppasopimus Suomen Kennelliiton lomakkeella ja ostajan tulee saada mukaansa pennun rekisterikirja sekä kirjalliset ruokinta- ja hoito-ohjeet. Pennun ostaja on oikeutettu saamaan neuvontaa myyjältä myöhemmin tarvitessaan.\nMikäli kyseessä on narttu- tai urospennun sijoitus, tulee sijoitussopimus tehdä aina Kennelliiton lomakkeella. Sijoitettaessa koiran jalostus- ja omistusoikeudet jäävät kasvattajalle/sijoittajalle ja koirasta peritään tällöin jalostuskäytön jälkeen palautettava vakuusmaksu.\nTutustuthan myös rodun jalostuksen tavoiteohjelmaan (.pdf).\nLancashire heeler -pennuista kiinnostuneet voivat kysellä rodusta ja tulevista pentueista suoraan kasvattajilta.\nSuomen Lancashire Heeler-yhdistyksen vuosikokous teki 13.2.2010 päätöksen, jonka mukaan yhdistyksen nettisivuille pentuvälitykseen otetaan vain yhdistyksen sitoumuskasvattajien kasvattamat pentueet. Tarvittaessa löydät kasvattajasitoumuksen allekirjoitettavaksesi täältä. Heelereiden jalostuskriteereihin voit tutustua täällä (.pdf).\nSitoumuskasvattajat sitoutuvat (ote kasvattajasitoumuksesta):\nNoudattamaan Suomen Kennelliiton jalostusstrategiaa ja Suomen Lancashire Heeler –yhdistys ry:n (jatkossa SLHY) jalostuksen tavoiteohjelmaa (JTO:ta). Käytän kasvatustoiminnassani ainoastaan yksilöitä, jotka täyttävät SLHY:n jalostuksen tavoiteohjelmassa mainitut jalostuskriteerit.”\nJalostusyksilön tulee täyttää seuraavat vähimmäisvaatimukset:\n* rekisteröintiin vaaditut PEVISAN mukaiset kriteerit\n* rodunomainen luonne, mielellään luonnetesti, MH-luonnekuvaustulos tai suoritettu jalostustarkastuksen luonneosio\n* yksi virallinen näyttelytulos tai jalostustarkastuksesta saatu arvio koiran ulkomuodosta\nMikäli sitoumuskasvattaja haluaa pentueensa pentuvälitykseen tai kertoa suunnitteilla olevista pentueista, tulee seuraavat tiedot ilmoittaa jalostustoimikunnan sähköpostiosoitteeseen heeler.jalostustoimikunta (ät) gmail.com :\npentueen syntymäaika ja luovutusaika\nx urosta ja x narttua (tarvittaessa värit)\nnimi (+linkki koiranettiin)\nviralliset terveystulokset; polvilausunto ja viimeisin silmälausunto (pvm, tulos) ja muut mahdolliset viralliset terveystulokset, kuten selkälausunto, lonkkakuvaustulos tms.\ngeenitestitulokset (tai status vanhempien geenitestien perusteella)\nluonnetesti- tai MH-luonnekuvaustulos tai tieto suoritetusta jalostustarkastuksen luonneosiosta sekä mahdolliset viralliset koetulokset\nmahdollinen virallinen näyttelytulos tai suoritettu jalostustarkastuksen ulkomuoto-osio\nterveystulokset; polvilausunto ja viimeisin silmälausunto (pvm, tulos) ja muut mahdolliset viralliset terveystulokset, kuten selkälausunto, lonkkakuvaustulos tms.\nHuomioikaa, että epävirallisia tuloksia ei pentuilmoituksissa julkaista. Yhdistyksen kasvattajasitoumuksessa edellytettäviä asioita kuten pentujen rekisteröinti, virallinen silmätarkastus tms. ei tarvitse erikseen mainita pentuilmoituksissa.\nKasvattajan yhteystiedot:(puhelin, email, kotisivut)\nMUISTAKAA pyytää pentueen poisto pentuvälityksestä heti kun kaikille pennuille on koti tiedossa!


tehdään töitä Arkisto - Suomen Mentorit\nTehdään töitä -harjoittelijat tapasivat urasparrauksen merkeissä Kelalla – Mitkä ovat nuorten työhyvinvoinnin haasteet?\nTämän vuoden Tehdään töitä -harjoittelijat kokoontuivat tiistaina 28.8. toista kertaa urasparrauksen merkeissä. Urasparrauksen isännöi Kela, ja illan teemana käsiteltiin työhyvinvointia ja työssä jaksamista. Harjoittelijoiden kanssa haluttiin tässä sparrauksessa käsitellä näitä niin kutsuttuja pehmeämpiä työelämätaitoja, joille on Suomen Mentorien teettämän kyselytutkimuksen mukaan erityisesti tarvetta nuorten keskuudessa, perinteisten työelämätaitojen läpikäymisen lisäksi. Ratkaise ratkaisemisen arvoisia ongelmia Itse työn [...]\nTehdään töitä -harjoittelijat tapasivat ensimmäisessä urasparrauksessa\nTämän vuoden Tehdään töitä -trainee-kampanjan harjoittelijat tapasivat viime viikolla ohjelman ensimmäisen urasparrauksen merkeissä Accenturella. Illan urasparrauksessa harjoittelijat saivat työkaluja omien vahvuuksien tunnistamiseen ja kehittämiseen. Tulevan kesän ja syksyn aikana harjoittelijat pääsevät kolmessa urasparrauksessa kehittämään omia työelämätaitojaan sekä samalla tutustumaan suomalaisten huippuyritysten muihin harjoittelijoihin. Tavoitteena parempi ja kestävämpi työelämä Suomen Mentorit tarjoaa yhteistyössä trainee-yritysten kanssa harjoittelijoille kolme [...]


Kausi 2014-2015 (pilotti) | Salibandy\nViimeksi päivitetty 28.4.2016 20:51\nPalautekysely: Kokemuksia pilottikaudesta 2014-2015\nTiedote seuroille ja erotuomareille elokuussa 2014\nKeskitetyn erotuomaripalkkiomaksujärjestelmän pilotti käynnistyy junioreiden SM-sarjakarsinnoissa ja laajenee M3D, Nuorten SM-sarjan ja N1D käynnistyessä\nSalibandyliitto ja kymmenen jäsenseuraa kokeilevat kaudella 2014-15 sähköistä keskitettyä erotuomaripalkkioiden maksujärjestelmää. Pilottiseurat ovat Esport Oilers, M-team, Tapanilan Erä, SSV, Steelers Jsb, Koovee, Haukiputaan Heitto, Pöytyän Urheilijat, SB Welhot ja Leba-96. Pilotti kattaa em. seurojen kaikki joukkueet kaikissa liiton järjestämissä virallisissa sarjoissa. Näiden seurojen lisäksi pilottikaudella järjestelmää testataan kaikissa nuorten SM-sarjan, naisten 1. divisioonan ja miesten 3. divisioonan runkosarjojen otteluissa.\nJärjestelmää on valmisteltu ja testattu kesän aikana ja käytännön testi tehdään 23.-24.8. pelattavissa B-, C1 ja C2-poikien sekä C-tyttöjen SM-karsintaturnauksissa. Tämä tarkoittaa sitä, että seurasta riippuen otteluissa voi olla kolme erilaista erotuomaripalkkion maksukäytäntöä:\nPilottiseuran joukkueet eivät maksa erotuomaripalkkiota käteisellä, vaan erotuomari laskuttaa maksun Sbet-järjestelmän kautta. Joukkueella on Salibandyliiton pilottiseuralle toimittama kirjallinen vakuutus/todistus pilottiin osallistumisesta, jonka joukkueen edustaja esittää erotuomarin sitä pyytäessä ottelun yhteydessä.\nEnnakonpidätyksen suorittava seura perii ennakkoveron kuten kaudella 2013-14, antaa kuitin erotuomarille pidätetystä verosta ja erotuomari antaa seuralle kuitin maksetusta erotuomaripalkkiosta. Erotuomarin tulee valmistautua esittämään verokorttinsa joukkueen edustajalle. Lisäksi hyödyksi on ja maksutilannetta nopeuttaa, mikäli erotuomari laskee valmiiksi ennakolta perittävän veron suuruuden ja joukkueen edustajalla on riittävästi vaihtorahaa mukana.\nVuosi-ilmoituksen erotuomaripalkkioista tekevä seura maksaa erotuomaripalkkion kokonaisuudessaan ennen ottelua ja saa erotuomarilta kuitin maksetusta erotuomaripalkkiosta.\nPilottihankkeessa luovutaan vallitsevasta tavasta, jossa joukkueet maksavat erotuomaripalkkion ottelutapahtuman yhteydessä. Seuroille ja joukkueenjohtajille edut näkyvät mm. siinä, että käteiskassojen tarve vähenee kun liitto hoitaa erotuomarimaksujen verotuksen ja vuosi-ilmoitukset seurojen puolesta. Kuittien tarkistaminen ja vaihtaminen kentän laidalla poistuu. Toiminta turnauksissa helpottuu ja nopeutuu.\nKäytännössä pilotissa Salibandyliitto suorittaa erotuomaripalkkiot keskitetysti seurojen puolesta ja laskuttaa erotuomaripalkkiot pilottihankkeeseen osallistuvilta seuroilta. Tavoitteena on, että kaudesta 2015-16 lähtien kaikki Salibandyliiton sarjat, seurat, joukkueet ja erotuomarit siirtyvät uuden järjestelmän piiriin.\nErotuomareiden tietoturva paranee, kun kuitteja ei unohdu halleille ja henkilötiedot ovat suojatussa sähköisessä järjestelmässä. Verotusasiat selkiytyvät, palkkioiden maksuaikataulu täsmentyy ja ennakoitavuus paranee. Erotuomareiden ei tarvitse kirjoittaa ja allekirjoittaa käsin kuitteja seuroille.\nErotuomareille palkkionmaksua on suunniteltu tehtäväksi 2-4 kertaa kuukaudessa. Erotuomarit voivat myös päättää millä syklillä haluavat palkkiot maksatukseen, kuitenkin niin että syyskauden laskut tulee olla tehtynä vuoden loppuun mennessä. Kevätkauden osalta takaraja on toukokuun alussa, jotta seurojen maksujen tasaus voidaan tehdä toukokuun loppuun mennessä.\nPilottiin osallistuvia seuroja laskutetaan erotuomaripalkkioiden osalta kaksi kertaa kauden aikana. Ensimmäinen maksuerä (60%) on syyskuussa ja toinen (40%) helmikuussa. Toukokuussa tehdään kustannusten tasaus, mikäli palkkioita on maksettu liikaa tai liian vähän. Järjestelmän kustannukset seuroille on neuvoteltu mahdollisimman alas ja ne ovat noin 3€/erotuomaripalkkio. Summa koostuu järjestelmän rakentamisen, ylläpidon ja kehittämisen kuluista sekä tilitoimistolle maksettavasta palkkiosta.\nPilottiseuroille, erotuomariasettelijoille, liiton erotuomariorganisaatiolle ja erotuomareille on toimitettu tarkempi toimintaohje pilotin käynnistymisestä. Toimintaohjeita päivitetään kokemusten karttuessa. Erotuomareiden ensisijaiset vuorovaikutuskanavat ovat Facebookin erotuomariryhmät ja Sbet:n foorumi. Seurat voivat antaa palautetta kokemuksista sähköpostilla järjestötoiminnan päällikkö Mervi Kilpikoskelle tai Facebookin kautta. Ensimmäisen testiviikonlopun jälkeen arvioidaan järjestelmän toimivuutta ja päätetään, jatketaanko pilottia suunnitelman mukaisesti.\nLisätietoja pilottiin liittyen, Salibandyliitto: Järjestötoiminnan päällikkö Mervi Kilpikoski (0400 529008), erotuomaripäällikkö Jukka Parviainen (0400 529005), talouspäällikkö Claes Grapes (0400 529038).\nLisätietoja maksujärjestelmään liittyen: Toimitusjohtaja Petri Suhonen (pete(at)effectit.fi)


Nyt tuli vaatimus: Lemmikin hankkiminen vaikeammaksi – "Lisääntynyt pahoinvointi näkyy eläinten kohtelussa" | Vantaan Sanomat\nNyt tuli vaatimus: Lemmikin hankkiminen vaikeammaksi – "Lisääntynyt pahoinvointi näkyy eläinten kohtelussa"\nLemmikin hankkiminen on liian helppoa, väittää SEY.\nSuomen Eläinsuojeluyhdistysten liitto SEY on huolissaan Elintarviketurvallisuusvirasto Eviran tekemien eläinsuojelukäyntien kasvusta. Ratkaisuksi SEY esittää eläinten hankinnan vaikeuttamista.\n– Eläimen myyjän tulisi pyrkiä varmistamaan, että ostajalla on tarvittavat tiedot, taidot ja resurssit eläimen pitämiseen, sanoo SEYn toiminnanjohtaja Kati Pulli.\nEviran torstaina julkistaman raportin mukaan epäilyyn perustuvia eläinsuojelukäyntejä tehtiin vuonna 2017 enemmän kuin ennen, ja käynnit ovat olleet suurelta osin aiheellisia ja johtaneet viranomaisten väliintuloon.\n– Myös SEYn eläinsuojeluneuvojien tietoon tulee paljon lemmikkieläinten huonoon kohteluun liittyviä ilmoituksia. Vapaaehtoiskentän toimijoiden tuntuma on sama: lemmikkieläintapaukset ovat lisääntyneet viime vuosina selvästi, sanoo SEYn vapaaehtoinen eläinsuojeluneuvoja Maija Raatikainen.\nSEY:n mukaan lemmikkieläinten huono kohtelu johtuu usein tietämättömyydestä eläinten tarpeesta. Myös ihmisten uupumus ja sosiaaliset sekä mielenterveydelliset ongelmat sekä piittaamattomuus ovat suuria ongelmia eläinten pidossa.\n– Ihmisten lisääntynyt pahoinvointi ja osattomuus näkyy eläinten kohtelussa. Kun ihminen putoaa yhteiskunnan kelkasta, eikä pysty huolehtimaan itsestään, ei voimavaroja jää eläinten hoitoon. Usein ongelmana on myös se, että omistajalla ei yksinkertaisesti ole rahaa eläimen terveydenhoitoon tai laadukkaaseen ruokaan, sanoo Raatikainen.\nOnko lemmikin hankkiminen liian helppoa?\n89% (277 ääntä)\n11% (34 ääntä)\nNainen sulki elävän koiran muovikasseihin ja hylkäsi maastoon – tässä tuomio9.6.2018 21.27\nHernesaaren koirasurmasta kova kommentti pitbull-yhdistykseltä – "Hyvin yököttävää on se, että omaa lemmikkiä ei puolusteta"30.5.2018 20.00\nAnu ja Laura kertovat: Tältä tuntuu, kun oma koira menehtyy tulipalossa – "Itkin ja silitin sylissäni kuollutta pentua"23.5.2018 20.30\nPikkupoikaa Espoossa purrut koira voidaan ottaa poliisin haltuun – "Koira oli hihnassa, muttei kenenkään hallinnassa"23.5.2018 12.42\nOnneksi suurin osa hoitaa\nOnneksi suurin osa hoitaa lemmikkinsä hyvin.\nTatu 15.6.2018 08.27\nLasten leikkipuistossa eräs\nLasten leikkipuistossa eräs nuorimies oli paskattamassa koiraansa keinujen lähellä ja puistonpenkin vieressä. Tämän jälkeen matka jatkui leikkipuiston hiekkalaatikolle. Tässä vaiheessa menin kysymään tältä neropatilta, että miksi hän paskattaa koiraansa leikkipuistossa ja vastauksena sain: "näetkö sinä täällä yhtään lasta". Leikkipuisto on siis leikkipuisto vain, jos siellä on lapsia leikkimässä... Kerrostalonaapurini koira pääsee niin harvoin ulos pissalle, että on jo muutaman kerran kussut rappukäytävään ja hajusta päätellen myös asunnon sisälle. Kyllä kannattaa vuokrata asunto koirankusettajall\nPyäräilijä 15.6.2018 10.41\nSEY:n huomio on aivan oikea!\nSEY:n huomio on aivan oikea! Mitä huonommin ihmiset voivat, sen huonomin voivat myös lemmikit ja muutkin kotieläimet! Ihmisten pahoinvoinnista kärsivät lemmikit eniten, niille ei ole ruokaa, eikä hoitoa enää, kun ihmisillä ei ole rahaa ostaa sitä enää lemmikeilleen! Ihmisten elämä on vedetty niin tiukille, että lemmikit ja muutkin kotieläimet kärsivät, kun ihmisillä ei ole enää rahaa omaan ruokaansakaan, niin sitä ei ole enää lemmikeillekään! Hyljättyjä ja heitteille jätettyjä eläimiä tulee olemaan varmasti paljon, kun ihmiset eivät etsi niille uutta kotia, tai sitten vie niitä nukutettaviksi, jos eivät kykene niitä enää hoitamaan, helpompi on vaan jättää ne oman onnensa nojaan heitteille, kitumaan ja kärsimään! Tämä ilmiö on yksi hallituksen toimista, kun ihmisiltä viedään työt ja elanto, niin heikoimmat kärsivät aina eniten ja ne ovat lemmikit ja kotieläimet, niitä ei ajatella koskaan, ollenkaan, sillä ne ovat kaikki ihmisestä riippuvaisia! Vastuu on tietysti sillä lemmikin omistajalla, jos rahat eivät riitä, on silloin lemmikistä pakko luopua, jos ei halua sen kärsivän, vaihtoehtoa ei juuri ole!\nS.M 15.6.2018 10.53\nKerrostaloissa pitäisi ehdottomasti kieltää eläintenpito. Kerrostalossa vaihtuu asunnossa asuja varsin usein, ja on todella ikävää jos jonkun asukkaan "eläintarha" on saastuttanut koko asunnon. Jossain vaiheessa ihmisen "sivistys" lisääntyi senverran, että eläimet sijoitettiin eri paikkaan kuin ihmiset, mutta nykyään on palattu muinaiseen käytäntöön, että ihmiset ja elukat makaavat samoilla pahnoilla. Ennenvanhaan tyhjennettiin myös ns. yöastiat suoraan ikkunasta kadulle - ilmeiseti ihminen rakastaa niin kovasti p----a, että nykyisin koirien täytyy hoitaa tämä "jalo" katujen saastuttamistehtävä...\nÄänimerkki 16.6.2018 07.34